text: Send dit vejr-billede fra kolde april
  27 april 2017 kl. 08.38
  I stedet for at gå fra kold til varm er april måned gået i den modsætning retning. TV SYD vil gerne samle de bedste vejr-billeder fra måneden.
  Synes du, at april måned har været en mærkelig affære, når det kommer til vejret?  Så tager du ikke helt fejl.
  Normalt er slutningen af april måned nemlig 2 til 3 °C varmere ende den første del. Men sådan er det ikke i år. Faktisk er det helt omvendt, og det kan være en forklaring på, nogen føler at april er en kold måned.
  - April lagde lunt fra land. Siden da er det gået ned ad bakke – faktisk så meget ned ad bakke, at anden halvdel af måneden ser ud til at blive mellem 2 til 3 °C koldere end første halvdel. Vi så samme forskel sidste år, men der var forskellen ikke så stor. Så det er ikke mærkeligt, at vi oplever april måned som kold, siger klimatolog Mikael Scharling til DMI.
  Har du taget nogen gode vejrbilleder i april? Så må du meget gerne sende dem til os på: lako@tvsyd.dk eller del dem på vores Facebook-side eller på Instagram med #AprilTVSYD . Så samler vi dem i et galleri.
  
  
  
  
  
  
  
  
  
  
  
  
  
  